รายงานสถานการณ์ด้านเศรษฐกิจ ของธนาคารโลก
รายงานเกี่ยวกับภาคเอเชียบูรพา ของธนาคารโลกระบุว่า การที่เศรษฐกิจในเมืองจีนมีวิสัยว่าจะฟื้นตัวในปีนี้ จะเป็นสัญญาณที่ดีสำหรับการขยายตัวข
แต่รายงานของธนาคารโลกระบุด้วยว่า สถานการณ์ด้านเศรษฐกิจยังคงเป็นเรื่องที่ท้าทายที่น่าเกรงขามโดยที่การฟื้นตัวของเศรษฐกิจโลกนั้น จะอาศัยเศรษฐกิจของประเทศที่เจริญทางอุตสาหกรรมรายสำคัญๆในเอเชีย ยุโรป และสหรัฐเป็นตัวลากจูง รายงานฉบับใหม่ ที่ธนาคารโลกนำออกเผยแพร่ในวันอังคารระบุว่ามาตรการชุดที่กระตุ้นเศรษฐกิจของจีนจะช่วยให้เศรษฐกิจจีนขยายตัวราว 6.5เปอร์เซ็นต์ในปีนี้ แต่นับได้ว่ายังห่างจากการขยายตัวแบบตัวเลขสองหลัก ที่ดำเนินมาในรอบหลายปีมานี้มากหัวหน้าเศรษฐกรด้านเอเชียบูรพาของธนาคารโลก วิกรม เนห์รูกล่าวว่าเศรษฐกิจของจีน น่าจะเริ่มฟื้นตัวในปีนี้และจะเป็นผลดีต่อเสถียรภาพและการขยายตัวของภูมิภาค คุณวิกรม เนห์รูกล่าวไว้ตอนนี้ว่า" ขณะนี้เขาคิดว่ากำลังมีความมั่นใจกันมากขึ้นว่ามาตรการชุดที่กระตุ้นเศรษฐกิจในจีนกำลังก่อให้เกิดผลกระทบ มีการซื้อผลิตภัณฑ์ต่างๆมากขึ้นและแน่นอนละว่าทุกคนทราบว่าธนาคารให้กู้ยืมเงินมากขึ้น อย่างเป็นกอบเป็นกำเลยทีเดียว" ขณะที่การที่เศรษกิจของจีนค่อยๆ หายซวดเซนี้จะเป็นประโยชน์ต่อเอเชียแต่ธนาคารโลกกล่าวว่าการฟื้นตัวของเศรษฐกิจของประเทศที่พัฒนาแล้ว อย่างเช่นยุโรปญี่ปุ่น และสหรัฐเท่านั้นที่จะช่วยค้ำจุนให้การขยายตัวของเศรษฐกิจทางเอเชียดำเนินต่อไปได้ ธนาคารโลกพยากรณ์ว่า การขยายตัวโดยรวมของเศรษฐกิจของประเทศกำลังพัฒนาในเอเชียจะอยู่ในอัตรา 5.3 เปอร์เซ็นต์ แต่ถ้าไม่นับรวมจีนแล้วอัตราการขยายตัวโดยเฉลี่ยจะอยู่ในระดับแค่ 1 เปอร์เซ็นต์เศษๆซึ่งนับว่าต่ำกว่าของในช่วงไม่กี่ปีที่ผ่านมามากทีเดียว ธนาคารโลกคาดหมายว่า เศรษฐกิจของมาเลเซียประเทศไทยและกัมพูชาจะถดถอยในปีนี้ ส่วนเศรษฐกิจของประเทศอื่นๆ จะขยายตัวในอัตราที่ต่ำกว่าเก่าแต่ยังนับได้ว่าเป็นการขยายตัวในเกณฑ์ที่ดี หัวหน้าเศรษฐกรด้านเอเชียบูรพาของธนาคารโลกวิกรม เนห์รูคิดว่ามาตรการกระตุ้นเศรษฐกิจ และการร่วมมือระหว่างประเทศ เป็นสิ่งที่จำเป็นสำหรับการสนับสนุนให้เศรษฐกิจฟื้นตัวและกล่าวชมเชยความเพียรพยายามร่วมมือของสมาคมประชาชาติ เอเชียตะวันออกเฉียงใต้ และการที่ทางสมาคมอาเซียนยึดมั่นในเรื่องการค้าเสรี คุณวิกรม เนห์รูกล่าวด้วยว่า ทั้งๆ ที่มีมาตรการกระตุ้นเศรษฐกิจต่างๆและการร่วมมือกัน แต่ลู่ทางความหวังในอนาคตของเศรษฐกิจโลก ยังไม่แจ่มใสต่อไป คนจะตกงานมากขึ้นต่อไปในเอเชียซึ่งจะนำความเดือดร้อนมาให้คนจำนวนมาก ธนาคารโลกกล่าวว่าในอีกสองสามปีข้างหน้าเศรษฐกิจของประเทศทางเอเชีย จำต้องเพิ่มอุปสงค์ภายในประเทศเพิ่มขีดความสามารถในการแข่งขัน เจาะตลาดใหม่ๆ และดึงดูดนักลงทุนต่างชาติให้กลับมาลงทุนเพื่อให้การขยายตัวของเศรษฐกิจอยู่ในระดับสูงเหมือนอย่างในอดีต